Aupark (Bratislava)

Aupark Shopping Center, nazývaný skrátene Aupark, je nákupno-zábavné stredisko v Bratislave-Petržalke postavené v rokoch 2000 až 2001, otvorené bolo 15. novembra 2001. Nachádza sa v tesnej blízkosti Sadu Janka Kráľa, po ktorom prebralo stredisko jeho pôvodný názov Aupark, medzi Mostom SNP a Starým mostom.

Majiteľom strediska je spoločnosť Wood & Company a Tatra Asset Management. Celková prenajímateľná rozloha Auparku po prvej etape výstavby bola približne 44-tisíc m², po druhej etape výstavby vyše 58-tisíc m². Z dôvodu vysokej konkurencie na bratislavskom trhu nákupných stredísk, pristúpil Aupark k tretej etape výstavby, ktorá v roku 2024 priniesla viac ako 10% rozšírenie nákupnej plochy centra. V Auparku sa nachádza 188 obchodných prevádzok.

 História 
Aupark sa nachádza na pôvodnom území ulice Pri sade, Platanovej ulice, Dostihovej ulice a Koševého ulice niekdajšej starej Petržalky, na ktorej stáli obytné domy, ktoré boli do roku 1989 asanované v rámci kompletnej likvidácie pôvodnej zástavby rodinných domov. 

Dokončenie prvej fázy výstavby prebehlo na jar roku 2002. V januári 2006 sa začalo s realizáciou druhej etapy výstavby Auparku, pričom na mieste parkoviska pri Sade Janka Kráľa pribudli ďalšie prenajímateľné obchodné priestory, ako aj 96-metrová 22-podlažná výšková kancelárska budova Aupark Tower, ktorá je dodnes považovaná za kontroverznú. Druhá etapa výstavby bola otvorená 23. augusta 2007.

V rokoch 2013 až 2015 prebehla modernizácia Auparku, v rámci ktorej bola napríklad vymenená interiérová fontána. 

Developerom Auparku bola spoločnosť HB Reavis Slovakia, ktorá predala v roku 2006 polovicu strediska skupine Rodamco Europe (dnes Unibail-Rodamco-Westfield, URW), v roku 2011 jej predala aj zvyšok strediska.

V apríli 2021 oznámil majiteľ Auparku, spoločnosť URW, predaj strediska spoločnosti Wood & Company a Tatra Asset Management za 450 miliónov eur. Išlo o najväčšiu realitnú akvizíciu na Slovensku a získaním Auparku sa Wood & Company stala druhým najväčším vlastníkom kancelárskych a nákupných stredísk v Bratislave. Podiely boli prevádzané po častiach v rokoch 2021 až 2024 a celá transakcia bola ukončená v októbri 2024.

 Zoznam obchodov a služieb 
 Potraviny: Cafepoint, Cortelazzi Store, Delikateso, Deva, Potraviny Kraj, Nespresso, Oxalis, Starý Otec, Zlaté Zrnko
 Gastro: Anker, Bar Bubblify, Black Garden, Bombay Express, Bowlicheck, Bowls, Bubble Milk Tea, Burger King, Chickees, Chilantro, Cream Park, Duetto Ristorante, EL&N, Fish and Chips, Fruitisimo, Julius Meinl, KFC, Kinka Ramen, Koliba, KUBU, La Crema, La Donuteria, McDonald's, Natcha Pacal, Papa Turkish, Pizza Hut, Schnitzel Fastfood, SOHO, Strabucks Coffee, Sunshine, Sushi Time, U Gazdu, Zmrzlina Mini Melts
(Stav k októbru 2024)

 Dopravné spojenie 

 Galéria 

 Referencie 

 Iné projekty 

 Externé odkazy 
 Aupark
 Fotky z Auparku 

Kategória:Nákupné centrá v Bratislave
Kategória:Architektúra z 2001